[{"text_idx": "#000000", "text": "Maastiku musealiseerimine Saaremaal: Lo\u0303mala-Kaugatoma tee"}, {"text_idx": "#000001", "text": "Ilus tee on kingitus ra\u0308ndajale. U\u0308hest kohast teise saab ta\u0308napa\u0308eval ka neljarealist kiirteed mo\u0308o\u0308da vo\u0303i lennukiga, kui on aga soov protsessi nautida, siis on igasugune Autobahn ja lennujaam igal pool u\u0308ks ja seesama, ehk lihtsalt tu\u0308u\u0308tu. Laias maailmas osatakse ilusate vaadetega maanteid hinnata, ko\u0303ikvo\u0303imalike scenic route\u2019ide kohta avaldatakse albumeid ja muidu materjale. Ajaloolisi teid propageeritakse jalgsi vo\u0303i rattaga matkajatele, na\u0308iteks Gotthardi ma\u0308ekuru Alpides vo\u0303i Ha\u0308rjateed Taanis. Muidugi ei saa selles seoses mainimata ja\u0308tta ka camino\u2019t, Pu\u0308ha Jakobi palvera\u0308nnuteed Hispaanias. La\u0308hemate na\u0308idete juurde tulles vo\u0303iks esile to\u0303sta Soome lo\u0303unarannikul kulgevat Suurt rannateed ehk Kuningateed, mida lo\u0303iguti klassifitseeritakse muuseumiteeks, samuti Ha\u0308meenlinnast Turusse viivat Ha\u0308me ha\u0308rjateed, millel on koguni va\u0308lja arendatud oma turismitaristu. Eestis on ajaloolist teed seni ko\u0303ige ja\u0308rjekindlamalt propageeritud vanal Vo\u0303ru postiteel, mille a\u0308a\u0308res Varbusel asub sobivalt ka Eesti Maanteemuuseum. Leppema\u0308rki \u201eilus tee\u201c on kaardikirjastuse Regio maanteede atlases kasutatud juba aastaid."}, {"text_idx": "#000002", "text": "2021. aastal la\u0308bis Transpordiameti juhtimisel va\u0308rskenduskuuri Lo\u0303mala-Kaogatoma teelo\u0303ik Saaremaal. Need 11 kilomeetrit, mis u\u0308hendavad Saaremaa la\u0308a\u0308nerannikut So\u0303rvega on teegurmaanidele ku\u0308llap olnud ennegi teada-tuntud. Ralliso\u0303prade jaoks on tegemist eelko\u0303ige iga-aastase Saaremaa ralli kohustusliku etapiga. Rannaa\u0308a\u0308rne ka\u0308a\u0308nuline kruusane lo\u0303ik ja\u0308i 1970. aastate teisest poolest alates kohalikuks teeks, sest igapa\u0308evane transiitliiklus hakkas ka\u0308ima Tehumardi ja Salme kaudu. Ilusaid teid, mis po\u0303himagistraalide u\u0308mberpaiknemise to\u0303ttu on kasvatanud oma meelelahutusva\u0308a\u0308rtust, on sealkandis tegelikult veel, na\u0308iteks Tiirimetsa-Lu\u0308manda vana tee, mis on ja\u0308a\u0308nud looklema la\u0308bi Vanano\u0303mme ja Koimla, kuna uus trass on to\u0303mmatud neist mo\u0308o\u0308da endisele raudteetammile. Sama raudteeharu pakub Tiirimetsast So\u0303rve poole aga ja\u0308lle maalilist metsateed Kaunispe ja Mo\u0303ntuni va\u0308lja. Olgu siinkohal u\u0308les tunnistatud, et siinkirjutaja ei saa olla nende teede suhtes pa\u0308ris neutraalne, sest on Lo\u0303mala-Kaugatoma tee a\u0308a\u0308res 50 aastat suvitanud ja ko\u0303ik need teed korduvalt rattaga la\u0308bi va\u0308ndanud."}, {"text_idx": "#000003", "text": "Lo\u0303mala-Kaugatoma rannateele nu\u0308u\u0308d paigutatud infotahvel kuulutab, et siin on aeg seisma ja\u0308a\u0308nud 1950.\u20131970. aastates. Betoonist kolmnurksed kilomeetripostid, truubita\u0308hised, Mo\u0308ldri sild ja So\u0303rve-poolsed tankito\u0303kked on to\u0303epoolest originaalid. U\u0308ldilme retroho\u0303ngulisemaks muutmiseks on lisatud liiklusma\u0308rke ja arvukaid teeviitu, mille puhul tekib ku\u0308ll ku\u0308simus: kas viimaseid nii palju omal ajal u\u0308ldse oligi? Liigne sildistamine vo\u0303is ju No\u0303ukogude Liidu va\u0308lispiiri la\u0308heduses olla lausa julgeolekuoht ja siltide mahavo\u0303tmine kaitsetaktika (mida Ts\u030cehhid 1968. aastal Varssavi pakti maade tankide vastu edukalt kasutasid). Tee a\u0308a\u0308res on mulaaz\u030cidena omal kohal kunagised levinud maanteeobjektid nagu piimapukk (kust nu\u0308u\u0308d enam piima ei veeta), lumeva\u0308ravad (mida nu\u0308u\u0308d enam tee a\u0308a\u0308rde laiali ei to\u0303steta) ja bussiootepaviljonid (mille juures buss enam ei ka\u0308i). Objektide ajaloolist tausta seletavad lahti Maanteemuuseumi koostatud infotahvlid. Sarnaseid leiab ta\u0308helepanuva\u0308a\u0308rsetes kohtades, peamiselt sildade juures, u\u0308le kogu Eesti. Teave nendest tahvlitest vo\u0303iks olla ka\u0308ttesaadav ka Maanteemuuseumi kodulehel, nende leidmist ja vahendamist ei tasuks usaldada ainult turismiportaalidele ja Vikipeediale."}, {"text_idx": "#000004", "text": "Pa\u0308randitee kutsub meid kulgema ajaloolisel maastikul. Loodud on nauditav tervik, isegi kui nii suure objekti puhul on pidanud paratamatult tegema kompromisse. Mo\u0308o\u0308da teea\u0308a\u0308rt jooksvat elektrikarjust, mille asemel vanasti oli okastraat, ju asendada enam ei anna ja silmapiiril on nu\u0308u\u0308d hoopis teistmoodi, elektrit jahvatavad valged metalltuulikud, mitte ammu seiskunud pukktuulikute varemed, mis olid 1970. aastate Saaremaale nii iseloomulikud. Rannamaastik elab oma ru\u0308tmis: kus varem karjatati lehmi ja lambaid ning kuhu No\u0303ukogude piirivalvurid u\u0308ritasid piiririba sisse ku\u0308nda, seal kasvasid 1970. aastatel kadakad ja muu vo\u0303sa, nu\u0308u\u0308d on aga ja\u0308lle karjatamise kohtadel lagedam."}, {"text_idx": "#000005", "text": "Jah, totaalne minevikukogemus ei ole kunagi vo\u0303imalik. Samas tuleks ku\u0308sida, kas me seda pa\u0308riselt ikka tahamegi kogeda. Kui mo\u0303nikord to\u0303esti ihkaks tagasi muretusse noorusaega vo\u0303i isegi lapsepo\u0303lve (u\u0308ksko\u0303ik mis ku\u0308mnendil see ka ei olnud), siis hetkel, kui na\u0308iteks meenub, kuidas No\u0303ukogude piirivalve igal o\u0308o\u0308l helgiheitjaga rannikut kammis vo\u0303i pu\u0308sti pandi militaarroheline silt \u201e\u041c\u0435\u0441\u0442\u043e \u043a\u0443\u043f\u0430\u043d\u0438\u044f \u043d\u0430\u0441\u0435\u043b\u0435\u043d\u0438\u044f\u201c (mis la\u0308ks ku\u0308ll kodanikualgatuse korras ruttu \u201ekaduma\u201c), sigineb ometi kahtlus ... Kui vahepeal juba tunduski, et No\u0303ukogude aeg ja\u0308a\u0308b meist kaugele maha ja teda meenutatakse pigem su\u0308u\u0308tu nostalgiaga Sojuzmultfilmi vo\u0303tmes, siis nu\u0308u\u0308d, uue so\u0303ja puhkemise ja\u0308rel, kui kogu u\u0308hiskond on kihama lo\u0308o\u0308nud punamonumentide teemal, vo\u0303ib juba ka kakskeelne teesilt hakata ha\u0308irima."}, {"text_idx": "#000007", "text": "Piirid sobiva ja sobimatu vahel ei ole u\u0308hiskonnas ja kultuuris kunagi kergelt defineeritavad, on la\u0308bi ra\u0308a\u0308gitavad ja ja\u0308a\u0308vad tegelikult teatava ma\u0308a\u0308rani alati ka individuaalseks, so\u0303ltuvaks igau\u0308he varasematest kogemustest. Mind isiklikult kakskeelsed sildid pa\u0308randiteel ha\u0308irinud, samas tunnen inimesi, keda need ha\u0308irivad. Jo\u0303nksatama pani mind alles kohtumine sildiga \u201e\u0417\u0430\u043f\u0440\u0435\u0442\u043d\u0430\u044f \u0437\u043e\u043d\u0430\u201c. Samal hetkel hammustas ajaloouss oma saba ja meenusid arvukad sildid \u201eEravaldus\u201c, mida vaba ra\u0308ndaja ta\u0308napa\u0308eval igal pool kohata vo\u0303ib. Pa\u0308randitee pakub va\u0308ga mitmekihilist mo\u0303tlemisainet, mille u\u0308le on po\u0303hjust ta\u0308nulik olla."}, {"text_idx": "#000009", "text": "Ta\u0308ida palun allolevad va\u0308ljad ja saadame Sulle uue numbri saabudes teavituse!"}]